22.11.2022
RO
Jurnalul Oficial al Uniunii Europene
L 302/7
2.19.
„modul 4 de încărcare” înseamnă modul de încărcare, astfel cum este definit în standardul IEC 61851-1 subclauza 6.2.4, în care vehiculul este conectat la un EVSE care furnizează curent continuu vehiculului (cu încărcător extern) cu comunicare între vehicul și stația de încărcare (prin linii de semnal/control și/sau prin linii de rețea cu fir);
2.20.
„port de semnal/control” înseamnă portul destinat interconectării componentelor unui SAE sau între un SAE și un AE (Ancillary Equipment – echipament auxiliar) local și utilizat în conformitate cu specificațiile funcționale relevante (de exemplu, pentru lungimea maximă a cablului conectat la acesta).
Printre exemple se numără RS-232, magistrala serială universală (Universal Serial Bus, USB), interfața multimedia de înaltă definiție (High-Definition Multimedia Interface – HDMI), standardul IEEE 1394 („Fire Wire”).
Pentru vehiculul aflat în modul de încărcare, acesta include semnalul pilot de control, tehnologia PLC utilizată pe linia de semnal Control Pilot, CAN;
2.21.
„port al rețelei cu fir” înseamnă portul pentru conectarea transferurilor de voce, date și semnalizare destinate interconectării sistemelor larg dispersate, prin conexiune directă la o rețea de comunicații cu un singur utilizator sau cu mai mulți utilizatori.
Printre exemplele de astfel de sisteme se numără CATV, PSTN, ISDN, xDSL, LAN și alte rețele similare.
Aceste porturi pot suporta cabluri ecranate sau neecranate și pot trans­ porta, de asemenea, curent alternativ sau continuu, acolo unde acesta este o parte integrantă a specificațiilor de telecomunicații;
2.22.
„rețea artificială asimetrică” (asymmetric artificial network – AAN) înseamnă o rețea utilizată pentru a măsura (sau injecta) tensiuni asimetrice (modul comun) pe linii de semnal simetric neecranate (de exemplu, tele­ comunicații) în timp ce respinge semnalul simetric (modul diferențial).
Această rețea este introdusă în liniile de comunicație/semnal ale vehiculului în modul de încărcare pentru a asigura o impedanță de sarcină specifică și/sau o decuplare (de exemplu, între liniile de comunicație/semnal și rețeaua de alimentare).
AAN este folosită și în prezentul regulament pentru linii simetrice;
2.23.
„rețea artificială de încărcare cu curent continuu (AN de încărcare cu CC)” înseamnă o rețea introdusă în cablul de înaltă tensiune CC al vehiculului în modul de încărcare care asigură, într-o gamă de frecvențe dată, o impedanță de sarcină specificată și care poate izola vehiculul de stația de încărcare cu curent continuu de înaltă tensiune în acel interval de frecvență;
2.24.
„rețea artificială de alimentare” (artificial mains network – AMN) înseamnă o rețea care furnizează o impedanță definită către SAE la frecvențe radio, cuplează tensiunea de perturbare la receptorul de măsurare și decuplează circuitul de încercare de la rețeaua de alimentare.
Există două tipuri de bază de AMN, rețeaua V (V-AMN) care cuplează tensiunile nesimetrice și rețeaua delta care cuplează separat tensiunile simetrice și asimetrice.
Termenii rețea de stabilizare a impedanței de linie (LISN) și V-AMN sunt folosiți interschimbabil.
Rețea introdusă în rețeaua de alimentare a vehiculului în modul de încărcare care asigură, într-o gamă de frecvențe dată, o impedanță de sarcină specificată și care izolează vehiculul de rețeaua de alimentare în acel interval de frecvență;
2.25.
„spațiu de încercare în aer liber” (Outdoor Test Site - OTS) înseamnă un loc de măsurare similar cu un loc de încercare dintr-o zonă deschisă, astfel cum este specificat în CISPR 16; cu toate acestea, nu este necesar un plan al solului și există modificări dimensionale.
3.
Cererea de omologare
3.1.
Omologarea unui tip de vehicul
3.1.1.
Cererea de omologare a unui tip de vehicul cu privire la compatibilitatea lui electromagnetic ă se depune de către producătorul vehiculului.
3.1.2.
În anexa 2A este prezentat un model de fișă de informații.
3.1.3.
Producătorul vehiculului întocmește o listă în care se descriu toate sistemele sau subansamblurile electrice/ electronice relevante, versiunile de caroserie, variantele de material din care este confecționată caroseria, dispunerea generală a cablajelor, variantele de motor, tipul de circulație prevăzut - pe partea stângă sau pe partea dreaptă -, precum și tipurile de ampatament.
Sistemele sau subansamblurile electrice/electronice relevante sunt cele care pot emite radiații semnificative în bandă îngustă sau largă și/sau cele care sunt implicate în funcții ale vehiculului referitoare la imunitate (a se vedea punctul 2.12), precum și cele care prezintă sisteme de cuplare pentru încărcarea SRSEE.
3.1.4.
Un vehicul reprezentativ pentru tipul care urmează să fie omologat trebuie selectat din această listă de către producător, de comun acord cu autoritatea de omologare de tip.
Alegerea vehiculului se face pe baza sistemelor electrice/electronice oferite de producător.
Din lista respectivă, se pot selecta unul sau mai multe vehicule, în cazul în care producătorul și autoritatea de omologare de tip consideră, de comun acord, că prezența unor sisteme electrice/electronice diferite poate avea un efect negativ semnificativ asupra compa­ tibilității electromagnetice în comparație cu primul vehicul reprezentativ selectat.